Nura Bazdulj-Hubijar

Nura Bazdulj-Hubijar (Foča, 20. august 1951), bosanskohercegovačka književnica.

 Biografija 
Nura Bazdulj-Hubijar rođena je 20. augusta 1951. u Mrđenovićima kod Foče. Od 1954. živjela je u Sarajevu, gdje se i školovala. Nakon završenog studija medicine 1975. seli u Travnik gdje i danas živi. Radi kao ljekar, specijalist medicinske mikrobiologije. Majka je pisca Muharema Bazdulja.

U književnosti se pojavila zbirkom pjesama za djecu "Ja, slavni Ja" 1988. Nakon toga napisala je roman za mlade "Ruža", objavljen 1990, koji je uvršten u lektiru.

Do sada je objavila niz romana, pjesama i drama. Njena djela prevođena su na njemački, holandski i norveški, a jedan od njenih romana 1996. snimljen je u tehnici za slijepe osobe. Drama "Braća" izvedena je premijerno u Zenici 1998. Uvrštena je u školske čitanke, Antologiju bošnjačkog putopisa 20. vijeka i u školsku lektiru. Tekstovi Nure Bazdulj-Hubijar uvršteni su u čitanke, a roman "Ruža" u lektiru. Saradnik je dječijih listova "Male novine", "Lastavica", "Vrelo Bosne" i "Palčić", te časopisa "Most ", "Odjek" i "Bosanska vila".

 Bibliografija 
"Ja, slavni Ja", zbirka pjesama za djecu ("Drugari", Sarajevo, 1988.),
"Ruža", roman za mlade ("Veselin Masleša", Sarajevo, 1990)
"Ljubav je sihirbaz babo", roman ("Svjetlosti", Sarajevo, 1994.)
"Naše međutim je rat", roman ("Bosanska knjiga", Sarajevo, 1995.)
"Rosa canina", roman ("Međunarodni centar za mir",Sarajevo, 1996.)
"Okrutnost raja", roman (Društvo pisaca BiH, 1997.) 
"Braća", drama ("Mizanscen", 1998)
"Amanet", roman ("Šahinpašić", Sarajevo, 1999.)
"Baš mi je žao" 2. izdanje ( R&S, Tuzla, 1999.)
"Kako sam ribu učio da pliva", roman (OKO, Sarajevo, 2000.)
"Šta te muči, Tamaguči", roman ("Sezam", 2000.)
"Bizarne storije" ("Svjetlost", Sarajevo, 2001)
"Čekajući Tahira": Ruža II, (Bosanska riječ, Sarajevo, 2002.)
"Sablja i pero" (Sejtarija, Sarajevo, 2002.)
"Priče o slovima" (Svjetlost, Sarajevo, 2002.)
"Duša i cvijet" (Sejtarija, Sarajevo, 2003.)
"Noć u brelima", roman (Sejtarija, Sarajevo, 2003.)
"Nevjestinski ponor", (Buybook, Sarajevo, 2004.)
"Kad je bio juli", (VBZ,2005.)
"Više ne čekam Tahira": Ruža III , (Šahinpašić, 2008.)
"Smrt je došla prekasno", (Šahinpašić, 2008.)
"Priča o Zlatanu i vili izvorkinji", (Šahinpašić, 2008.)
"Doba nevinosti", (Šahinpašić, II izdanje 2008.)
"Plavi kombi",(Šahinpašić, 2009.)
"I ja njega volim: Plavi kombi II",(Šahinpašić, 2010.)
"Sjećanje na plava brda", (TKD Šahinpašić, 2010.) 
"Spavaj Anđela" (Amanet II) (TKD Šahinpašić, 2011.) 
"Noć u brelima", (Šahinpašić, 2012.) 
"Osluhni zašto plače" (Šahinpašić, 2013.)
″Kao jedne davne zore″ (Šahinpašić, 2014.)
″Dragulji i drangulije″ (Šahinpašić, 2016.) 
"Begovica" (Šahinpašić,2017.)
"Sasvim obična cura" (2017.)
"Ima te" (2018.)

 Nagrade 
Priznanja "Zlatni prsten s brilijantom" za "Ženu  godine '97." za oblast umjetnosti.
Nagrada za najbolji roman na anonimnom konkursu Fond otvoreno društvo BiH-Soros Fondacija za roman "Baš mi je žao". (1998)
Nagrada za dramu "Sablja i pero" (1999) na anonimnom konkursu za radio dramu u organizaciji Radija BiH.
Književna nagrada V.B.Z. - Večernji list za najbolji neobjavljeni roman u 2005. za roman "Kad je bio juli".

 Vanjski linkovi 

Omnibus, intervju
GoodReads profil (na engleskom)

Kategorija:Rođeni 1951.
Kategorija:Biografije, Foča
Kategorija:Bosanskohercegovački pisci
Kategorija:Dobitnici nagrade V.B.Z.
Kategorija:Bošnjački književnici
Kategorija:Živi ljudi